Συντεταγμένες: 18°04′01″N 15°59′24″W﻿ / ﻿18.0669°N 15.99°W﻿ / 18.0669; -15.99

Αμμόλοφοι στα περίχωρα του Νουακσότ
Ψαραγορά κοντά στη παραλία του Νουακσότ.
Το **Νουακσότ** (αγγλικά: *Nouakchott* - αραβικά: نواكشوط or انواكشوط - απόδοση από τα Βερβερικά για *Το μέρος των ανέμων*) είναι η πρωτεύουσα και μεγαλύτερη πόλη της Μαυριτανίας, καθώς και η μεγαλύτερη της Σαχάριας περιοχής, εξαιρουμένων οριακών περιπτώσεων όπως το Κάιρο (στο Δέλτα του ποταμού Νείλου) και των πόλεων βόρεια της οροσειράς του Άτλαντα στη βόρεια ακτή της Αφρικής. Η πόλη είναι το διοικητικό και οικονομικό κέντρο της Μαυριτανίας.

Γεωγραφία
---------

Η πόλη είναι τοποθετημένη στο δυτικό άκρο της ερήμου Σαχάρα, στην ακτή του Ατλαντικού ωκεανού.

Η ανοικοδόμησή της αναπτύχθηκε έτσι, ώστε η πόλη απλώνεται σε μεγάλη έκταση με λιγοστά ψηλά κτίρια.
Το Νουακσότ είναι χτισμένο γύρω από μία αλέα, τη λεωφόρο Αμπντ-αν Νασίρ, η οποία εκτείνεται διαμέσου του κέντρου της πόλης και οδηγεί στο αεροδρόμιο. Οι οδοί ονομάζονται κατά το γαλλικό πρότυπο, και φέρουν τα ονόματα σημαντικών Μαυριτανών καθώς και διεθνών προσωπικοτήτων της δεκαετίας του '60, όπως - *Avenue de Gaulle*, *Avenue Kennedy*, και *Avenue Lumumba*.

Οι θερμοκρασίες κυμαίνονται μεταξύ 33 °C και 13 °C, και η μέση ετήσια βροχόπτωση είναι της τάξεως των 178 mm.

Ιστορία
-------

Όντας ένα μικρό ψαροχώρι μέχρι το 1958, το Νουακσότ δεν αναφέρεται ιδιαίτερα στην ιστορία. Πιθανολογείται ότι η περιοχή είναι τόπος καταγωγής το μουσουλμάνων Βερβέρων Αλμοραβιδών.
Παρ' όλο το όνομά της, το οποίο βασίζεται σε μία βερβερική έκφραση που σημαίνει *περιοχή των ανέμων*, η πόλη επιλέχθηκε ως πρωτεύουσα για το ήπιο κλίμα της και τη κεντρική θέση της στο βιώσιμο τμήμα της χώρας.

Η Μαυριτανία ήταν τμήμα της γαλλικής αποικίας *Γαλλική Δυτική Αφρική*, και δεν είχε κάποια πρωτεύουσα κατά τη διάρκεια των αποικιακών χρόνων. Το 1957, αυτή η παραθαλάσσια μικρή πόλη με το λιμάνι καθορίστηκε πρωτεύουσα της νέας χώρας, και ένα φιλόδοξο πρόγραμμα ανοικοδόμησης αύξησε τον πληθυσμό στους 15.000. To 1958 η Μαυριτανία έγινε αυτόνομη δημοκρατία της *Γαλλικής Κοινότητας*, και με τη διάλυση αυτού του οργανισμού μετά το 1962, το Νουακσότ έγινε πρωτεύουσα του ανεξάρτητου κράτους.

Η πόλη είχε ραγδαία ανάπτυξη, βοηθούμενη και από το βορειοαφρικάνικο ρεύμα από τις αρχές της δεκαετίας του '70. Πολλοί μετακόμισαν στην πόλη σε αναζήτηση μίας καλύτερης ζωής.

Δημογραφία
----------

Σήμερα ο πληθυσμός του Νουακσότ ανέρχεται περίπου στους 881.000 κατοίκους. Η πόλη αριθμούσε μόλις 20.000 το 1969 και 150.000 το 1980. Είναι δύσκολη η ακριβής καταμέτρηση του πληθυσμού, καθ' ότι μέρος αυτού είναι νομάδες.

Παρ' ότι το Ισλάμ είναι η επίσημη θρησκεία της Μαυριτανίας, στο Νουακσότ βρίσκεται ένας καθολικός ναός, ο καθεδρικός του Αγίου Ιωσήφ.

Υποδομή
-------

Το 1986 άνοιξε στο Νουακσότ νέο λιμάνι με δυνατότητα εξυπηρέτησης μεγάλων πλοίων, το οποίο χρησιμοποιείται κυρίως για εισαγωγές, που αναλογούν περίπου στο 96.4% της ετήσιας κίνησης.
Ένας δρόμος 1.100 χιλιομέτρων συνδέει το Νουακσότ με τη Νέμα, μέσω Μπουτιλιμίτ και Κίφα.

Στις 5 Αυγούστου 2007, υπεγράφη συμφωνία ύψους $630 εκατομμυρίων μεταξύ Μαυριτανίας, Σουδάν και Κίνας, για τη δημιουργία σιδηροδρομικής γραμμής που συνδέει το λιμάνι του Νουακσότ με τα μεταλλεία φωσφάτων στο Μποφάλ, περίπου 430 χλμ. μακριά. Η γραμμή θα φτάνει κοντά στα σύνορα με τη Σενεγάλη.

Η πόλη διαθέτει διεθνές αεροδρόμιο (κωδικός ΙΑΤΑ: **NKC**) με τις εξής συνδέσεις

* Air Algérie (Αλγέρι)
* Air France (Παρίσι-Charles de Gaulle)
* Air Mali International (Μπαμακό)
* Air Mauritanie (Αμπιτζάν, Αλγέρι, Μπαμακό, Μπράζαβιλ, Παρίσι-Charles de Gaulle, Καζαμπλάνκα, Κοτονού, Ντακάρ, Λας Πάλμας - Κανάριες Νήσοι)
* Air Senegal International (Ντακάρ)
* Binter Canarias (Λας Πάλμας - Κανάριες Νήσοι)
* Royal Air Maroc (Καζαμπλάνκα)
* Tunisair (Ντακάρ, Τύνιδα)
* Turkish Airlines (Ντακάρ, Κωνσταντινούπολη)

Νερό
----

Το βραχώδες υπέδαφος του Νουακσότ περιείχε μεγάλα αποθέματα πόσιμου νερού, γνωστά και ως Λίμνη Τράρζα, τα οποία όμως στερεύουν λόγω της μεγάλης ανάπτυξης της πόλης.

Πολιτισμός
----------

Στο Νουακσότ εδρεύει η Εθνική Βιβλιοθήκη και η Εθνική Αρχειοθήκη. Υπάρχει επίσης το Μουσείο του Νουακσότ.

### Εκπαίδευση

Αγορά στο Νουακσότ.
Στο Νουακσότ εδράζει το Πανεπιστήμιο του Νουακσότ, το μοναδικό πανεπιστήμιο της Μαυριτανίας, με έτος ίδρυσης το 1981. Άλλα ιδρύματα ανώτερης εκπαίδευσης είναι η Εθνική Σχολή Διοίκησης και το Εθνικό Ινστιτούτο Ανώτερων Ισλαμικών Σπουδών.
Υπάρχουν πολλά πρωτοβάθμια και δευτεροβάθμια σχολεία, καθώς και το Διεθνές Αμερικάνικο Σχολείο του Νουακσότ.

Δείτε επίσης
------------

* Εθνική Βιβλιοθήκη της Μαυριτανίας

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νουακσότ** |

* Lexicorient: Nouakchott Αρχειοθετήθηκε 2012-01-14 στο Wayback Machine.
* Η ζωή στην Νουακσότ
* Φωτογραφία από τη NASA Αρχειοθετήθηκε 2006-09-30 στο Wayback Machine.
* FallingRain Map - elevation = 6m

  


|  |  |  |  |  |
| --- | --- | --- | --- | --- |
| 

| π • σ • ε
Πόλεις της Σαχάρας |
| --- |
|  |
| 
* Κάιρο
* Χαρτούμ
* Ασσουάν
* Νουακσότ
* Αγκαντέζ
* Γκανταμές
* Γκαρντάια
* Τιμπουκτού
* Μπιλμά
* Ταμανρασσέτ
* Ντζανέτ
* Τουγκούρτ
* Σάμπχα
* Τιμιμούν
* Ουαλάτα
* Τοζέρ
* Ταταουίν
* Μαρζούκ
* Αλ Κούφρα
* Φάτσι
 |  |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Πρωτεύουσες κρατών της Αφρικής |
| --- |
|  |
| Ανεξάρτητα Κράτη | 
* Άκκρα
* Αλγέρι
* Αμπούτζα
* Ανταναναρίβο
* Αντίς Αμπέμπα
* Ασμάρα
* Βικτώρια
* Βίντχουκ
* Γιαμουσσούκρο
* Γιαουντέ
* Γκαμπορόνε
* Γκιτέγκα
* Κάιρο
* Καμπάλα
* Κέιπ Τάουν2
* Κιγκάλι
* Κινσάσα
* Κονακρί
* Λααγιούν
* Λιλόνγκουε
* Λιμπρεβίλ
* Λομέ
* Λουάντα
* Λουσάκα
* Μαζέρου
* Μαλάμπο
* Μαπούτο
* Μογκαντίσου
* Μονρόβια
* Μορονί
* Μπαμακό
* Μπαμπάνε
* Μπανγκί
* Μπανζούλ
* Μπισσάου
* Μπραζαβίλ
* Ναϊρόμπι
* Νιαμέ
* Νουακσότ
* Ντακάρ
* Ντζαμένα
* Ντοντόμα
* Ουαγκαντουγκού
* Πορ-Λουί
* Πόρτο-Νόβο
* Πράια
* Πρετόρια1
* Ραμπάτ
* Σάο Τομέ
* Τζιμπουτί
* Τζούμπα
* Τρίπολη
* Τύνιδα
* Φρίταουν
* Χαράρε
* Χαρτούμ
 |
|  |
| Εξαρτημένα Εδάφη | 
* Μαμουτζού
* Σαιν-Ντενί
* Τζέιμσταουν
 |
|  |
| 
1(επίσημη) 2(νομοθετική) |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140479466
* LCCN: n79060587
* GND: 4117931-6
* NKC: ge581554

 |

 |